Nigerian kansallismuseo

Nigerian kansallismuseo (engl. Nigeria National Museum) on nimitys usean museon kokonaisuudelle, joka kokoaa Nigerian liittovaltion kansallismuseot, ja joita Nigerian museovirastona toimiva kansallinen museo- ja muistomerkkikomissio (engl. National Commission for Museums and Monuments, lyhennys NCMM) koordinoi. Kansallismuseot ovat Nigerian lainsäädännössä määritelty osaksi NCMM:n toimintaa. Tästä syystä nimitystä Nigerian kansallismuseo käytetään toisinaan synonyymina NCMM:lle. Kaikkiaan NCMM vastaa 53 museon, 65 kansallisen muistomerkin ja kahden Unescon maailmanperintöluettelon kohteen kokonaisuudesta (lukumäärät 2026 alussa). Nigerian kansallismuseoiden esinekokoelmat kattavat noin 8 000 vuoden ajanjakson. Kokoelmien vanhin esine on Dafunan kanootti (6 000 eaa.). Nigerialaisten muinaismuistojen etsimisen ja maastaviennin pitkään jatkunut villi tilanne näkyy esimerkiksi keskinigerialaisten, rautakautisen Nok-kulttuurin terrakottaveistosten tai Beninin seudulta löydettyjen muinaismuistojen hajaantumisessa pitkin maailmaa. Ennen vuonna 1943 perustettua Nigerian muinaismuistoista vastaavaa viranomaista (Nigerian Antiquity Service), maasta löydettyjen historiallisten esineiden kauppa ja maastavienti oli säätelemätöntä. Rajoittava lainsäädäntö saatiin vasta vuonna 1953. Lähteet Aiheesta muualla Kuvia tai muita tiedostoja aiheesta Nigerian kansallismuseo Wikimedia Commonsissa